23. 10. 96 De Europæiske Fællesskabers Tidende Nr. L 270/7 KOMMISSIONENS FORORDNING (EF) Nr. 2019/96 af 22. oktober 1996 om genindførelse af opkrævning af told på varer henhørende under KN-kode 6105, 6109, 6110, 6106 og 6206 med oprindelse i Litauen, for hvilke der er indført toldlofter ved Rådets forordning (EF) nr. 2178/95 KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EF) nr. 2178/95 af 8. august 1995 om åbning og forvaltning af fælles- skabstoldkontingenter og -lofter for visse industri- og fiskerivarer med oprindelse i Estland, Letland og Litauen og om retningslinjer for tilpasning af disse kontingenter og lofter ()), ændret ved forordning (EF) nr. 921/96 , særlig artikel 3, stk. 3, og ud fra følgende betragtninger: I medfør af artikel 1 i forordning (EF) nr. 2178/95 er der indført en toldpræferenceordning for Estland, Letland og Litauen, særlig inden for rammerne af toldlofter; i henhold til samme forordnings artikel 3, stk. 3, kan Kommissionen, når lofterne er nået, indtil udgangen af kalenderåret ved forordning genindføre opkrævning af den told, som faktisk anvendes over for tredjelande; import af varer anført i bilaget til denne forordning, med oprindelse i Litauen, der er berettigede til toldpræference, er blevet trukket på toldloftet op til det totale beløb; situa- tionen på Fællesskabets marked for disse varer nødven- diggør en genindførelse af opkrævningen af told for dette land; det er nødvendigt at genindføre opkrævning af told for de pågældende varer — UDSTEDT FØLGENDE FORORDNING: Artikel 1 Fra den 26. oktober 1996 genindføres opkrævning af den ved forordning (EF) nr. 2178/95 for 1996 ophævede told på indførsel i Fællesskabet af de i bilaget anførte varer med oprindelse i Litauen. Artikel 2 Denne forordning træder i kraft på tredjedagen efter offentliggørelsen i De Europæiske Fællesskabers Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 22. oktober 1996. (') EFT nr. L 223 af 20. 9. 1995, s. 1. ) EFT nr. L 126 af 24. 5. 1996, s. 1. På Kommissionens vegne Mario MONTI Medlem af Kommissionen